projecte-aina/catalan_government_crawling huggingface dataset:
El passat 8 i 9 d'octubre va tenir a lloc a Perúgia (Itàlia) la reunió de llançament del projecte Interreg SUBTRACT.
A la trobada hi van participar representants de l'Agència de Residus de Catalunya, a més dels representants dels altres sis socis:
SUBTRACT té l'objectiu d'investigar coneixement, intercanviar experiències, establir marcs sobre com explotar el potencial màxim dels centres de reciclatge i fer-los més competitius.
A més, també proporcionarà orientació a les autoritats de gestió del programa FEDER i a altres responsables polítics sobre com avaluar i governar els centres de reciclatge al seu territori.
Això enfortirà la seva capacitat per promoure polítiques eficients de sosteniment dels centres de reciclatge que els faci autosuficients, avaluï la seva gestió, el seu finançament i la seva preparació per a la innovació, mesurant el seu impacte.
Durant la trobada celebrada a Perugia, cadascun dels socis va fer una petita presentació de les seves organitzacions i les principals activitats de reutilització que es desenvolupen a la regió.
També es van abordar temes generals de gestió del projecte, i es van explicar les actuacions a desenvolupar durant aquest primer semestre, entre les quals destaca, la realització de diagnosi sobre la reutilització en cadascuna de les regions, la constitució dels comitès estratègics regionals i l'organització de la seva primera reunió a cadascuna de les regions.
La Comissió Europea ha adoptat la quarta llista de Projectes d'interès comú (PICs) per a una xarxa energètica interconnectada i preparada per al futur, que proveeixi energia neta, assequible i segura.
Un dels projectes inclosos al nou llistat és la construcció d'una central hidroelèctrica reversible a Riba-roja d'Ebre (Ribera d'Ebre).
Amb el nom de 'Emmagatzematge d'electricitat per hidrobombament Gironès-Raïmat', aquest projecte forma part dels seleccionats per a fer possible el Corredor prioritari d'interconnexions elèctriques nord-sud de l'Europa occidental.
El Projectes d'interès comú (PICs) són infraestructures transfrontereres que connecten els sistemes elèctrics dels estats membres de la UE.
Estan destinats a ajudar la UE a aconseguir els seus objectius en política energètica i climàtica: disposar d'una energia assequible, segura i sostenible per a tots els ciutadans; i assolir una descarbonització a llarg termini de l'economia en línia amb l'acord de París.
En el marc del Reglament de les xarxes transeuropees d'energia (TEN-E) adoptat el 2013, la Comissió Europea identifica els Projectes d'interès comú més importants arreu de la UE, de manera que aquests projectes es poden beneficiar, per a la seva execució, d'un procediment simplificat i d'accés a la sol·licitud de finançament a través de l'instrument Connectar Europa (Connecting Europe Facility).
En els darrers anys, amb el creixement econòmic de la Xina, les relacions bilaterals d'aquest país amb la UE han deixat de ser d'ajuda al desenvolupament per a convertir-se en projectes de cooperació entre socis desenvolupats.
La Xina és el segon soci comercial de la UE, per darrere dels Estats Units, i la UE és el major soci comercial de la Xina.
Ambdues parts s'han compromès a una associació estratègica integral, expressada en l'Agenda Estratègica per a la Cooperació UE- Xina que s'espera concloure al 2020.
L'actual marc polític de la UE en relació amb la Xina està format per l'Estratègia de la UE sobre la Xina, de 2016, i la Comunicació de l'Alta Representant de la UE per a Afers Exteriors i Política de Seguretat de març de 2019.
PROGRAMES DE FINANÇAMENT AMB CONVOCATÒRIES OBERTES
Actualment hi ha tres programes de finançament de la Unió Europea que contemplen la possibilitat de finançar projectes entre entitats públiques i privades de la UE i de la Xina.
El Mecanisme de cofinançament (CFM) és una iniciativa conjunta del govern xinès i la UE per donar suport a projectes de recerca i innovació conjunts entre universitats europees i xineses, institucions de recerca i empreses d'àrees estratègiques d'interès comú en el marc d'Horitzó 2020.
A través del CFM, el Ministeri de Ciència i Tecnologia de la Xina (MOST) facilita fons a les entitats europees i xineses amb seu a la Xina que participen en projectes de recerca i innovació finançades per l'Horizon 2020.
Actualment hi ha tres convocatòries obertes o a punt d'obrir ( forthcoming ) en aquests àmbits:
ACTUACIONS FINANÇADES PER LA UE A LA XINA
Alguns dels projectes que s'han finançat amb aquests fons i que actualment s'estan desenvolupant són:
CARAMEL (ciberseguretat basada en la intel·ligència artificial per a vehicles connectats i autònoms), és un projecte de 6,6 milions d'euros llançat l'1 d'octubre de 2019 amb l'objectiu de millorar la seguretat viària en els futurs escenaris de mobilitat.
Considera els problemes relacionats amb la ciberseguretat de l'ecosistema CCAM (vehicles connectats i autònoms), considerant tres nous tipus de mobilitat:
El projecte aplica un mètode proactiu basat en tècniques d'intel·ligència artificial per mitigar els riscos de seguretat originats per la ciberseguretat a les carreteres.
CARAMEL té l'objectiu d'introduir sistemes innovadors de detecció / prevenció d'intrusions anti-hacking per a la indústria automobilística europea.
La iniciativa de 30 mesos, que ha rebut prop de 4,9 milions d'euros de contribució de la Comissió Europea del programa de recerca Horizon 2020, està coordinada per la Fundació i2CAT, el Centre de Recerca i Innovació en Internet avançada.
CARAMEL reuneix 15 organitzacions de 8 països europeus amb habilitats complementàries:
La present licitació finançada per l'Instrument de Preadhesió II (IPA II) té l'objectiu de proporcionar assistència comprensiva al destinatari final d'assistència per establir i gestionar el Hub Agrigenòmic-Centre d'Innovació de Recerca en Genòmica Animal i Vegetal.
Les dues activitats de les quals es compon la licitació són:
Poden participar les persones jurídiques, de forma individual o en un consorci, establertes en un estat membre de la UE o en un país elegible establert a les bases reguladores del contracte.
El contracte tindrà una durada de 30 mesos.
L'ERA-NET Cofund ICT-AGRI-FOOD va sorgir de la necessitat d'enfortir la recerca europea en digitalització en el sistema agroalimentari.
És per això que obren convocatòries de recerca internacional per agrupar els recursos humans i financers fragmentats entre els països participants, amb l'objectiu de millorar tant l'eficiència com l'eficàcia dels esforços de la recerca europea en sistemes alimentaris.
Aquest ERA-NET pròximament publicarà una convocatòria per adreçar el repte de transformar els sistemes europeus agroalimentaris en sostenibles, resistents, transparents i justos.
Aquesta convocatòria serà finançada per 29 institucions de 22 països, 3 regions europees i la Comissió Europea.
Els projectes hauran de ser consistents amb les prioritats temàtiques a escala nacional o organitzativa dels diferents països i/o regions involucrades al projecte.
Les propostes haurien de combinar diferents aspectes rellevants per afrontar el repte de la digitalització dels sistemes agroalimentaris.
Un enfocament integrat i transdisciplinari de la recerca hauria de tenir en compte els tres pilars de la sostenibilitat: costos i beneficis socials, econòmics i ambientals.
S'ha d'explorar l'aplicació de tecnologies TIC als sistemes agroalimentaris, incloent-hi els mitjans de vida i llocs de treball de les persones, el benestar animal, la biodiversitat, la nutrició i la seguretat alimentària.
Investigadors dels camps de les ciències socials, l'economia (socioeconòmica) i la investigació són especialment benvinguts.
L'administració de dades és un tema prioritari en la recerca.
Les propostes han d'incloure temes relacionats amb la ciberseguretat i la protecció de dades i de drets.
Es recomana l'ús d'un enfocament multi-actor per garantir una implicació genuïna i suficient de diversos actors, inclosos agricultors, assessors, consumidors, indústria privada, organitzacions de la societat civil i els implicats en la governança.
Podran participar universitats i altres institucions d'educació superior, institucions públiques de recerca, organitzacions privades sense ànim de lucre i companyies.
Cal formar un consorci d'un mínim de tres socis d'almenys 3 països participants en l'ERA-NET.
El Departament d'Agricultura, Ramaderia, Pesca i Alimentació ha valorat la conveniència de continuar promovent el consum de fruites i hortalisses i de llet amb l'objectiu d'aconseguir instaurar entre el jovent hàbits alimentaris més saludables.
Els beneficiaris dels programes de distribució de fruites, hortalisses i de llet per al curs escolar 2019-2020 són l'alumnat de 2n cicle d'Educació Infantil i d'Educació Primària.
Per al programa de consum de llet també són beneficiaris els nens i les nenes de 1r Cicle d'Educació Infantil.
L'ajut està destinat a promoure el subministrament de fruita i hortalisses en fresc i de llet UHT a l'alumnat de centres escolars educatius durant el curs escolar 2019/2020 (de desembre de 2019 a juny de 2020).
A l'hora de presentar la sol·licitud s'haurà d'incloure, entre altres documents, una Memòria del Projecte del Subministrament i Distribució per al curs en qüestió, que contindrà com a mínim la següent informació:
Aquests ajuts procedeixen del Fons Europeu Agrícola de Garantia (FEAGA).
Pressupost: 2,3M € pel Programa de fruita escolar i 1,35M € pel Programa de llet escolar
Data límit: 15 dies naturals a comptar des de l'endemà de la publicació d'aquesta Resolució en el DOGC núm. 7988 de 24 d'octubre de 2019
El Human Brain Project (HBP) és un dels projectes científics més grans finançats per la Unió Europea, concretament per l'Horizon 2020.
L'objectiu d'aquest projecte és ajudar neurocientífics i investigadors clínics a integrar dades i coneixement sobre el cervell humà fent servir representacions digitals, reconstruccions i simulacions.
És per això, que constantment està buscant propostes de projectes d'experts en diferents grups d'investigació per unir-se al seu equip.
Els projectes seleccionats ajudaran al desenvolupament de la recerca i augmentaran l'abast de la seva aplicació en termes d'innovació, neurociència i investigació clínica.
Fa uns mesos van sortir els primers grups d'investigació on es cercaven experts, però aquests han estat ampliats:
Models de nivell cel·lular per una simulació HPC
Aquesta expressió d'interès està adreçada a organitzacions interessades en preparar models de nivell cel·lular per a la simulació informàtica portàtil d'alt rendiment (HPC) utilitzant Arbor.
Pressupost: 900.000 € per dues propostes
Aplicació dels models d'enteniment d'escenes visuals en casos d'ús de robòtica de rellevància industrial
Aquesta expressió d'interès va adreçada a organitzacions o grups d'organitzacions interessades a aplicar tècniques d'enteniment d'escenes visuals a aplicacions robòtiques de rellevància industrial.
Integració de processament simbòlic a les arquitectures cognitives
La present expressió d'interès té l'objectiu d'integrar expertesa en el modelatge de xarxes neuronals de processament simbòlic d'alt nivell per a la seva integració en arquitectures cognitives desenvolupades d'inspiració biològica.
Dades i models per a estudiar la base neuronal de la cognició
L'objectiu d'aquesta expressió d'interès és atreure a les organitzacions líders interessades en la recol·lecció de dades que informen sobre les bases neurològiques de la cognició i en el modelatge de processos cognitius basats en les dades.
Dades i models per a entendre la consciència
Aquesta expressió d'interès té l'objectiu d'atreure organitzacions interessades en la recol·lecció i en l'aportació de dades experimentals i clíniques al HBP, models computacionals i treballs teòrics que informin sobre la base neurològica de la consciència com la base per a la cognició.
La present licitació té la finalitat de proporcionar a la Comissió Europea amb informació actual sobre el mercat a la UE de teràpia radionúclid.
L'objectiu principal és ajudar a avaluar el mercat de la UE en radionúclids mèdics utilitzats per finalitats terapèutiques, en necessitats i seguretat de subministrament emergents.
Això s'assolirà proporcionant dades i expertesa en les àrees d'aplicació terapèutica, previsions de la demanda, avaluació de tecnologies de la salut, reptes en recerca sobre la traducció clínica i requeriments financers.
El contracte consta de dues tasques:
El contractista haurà de proporcionar el personal requerit (un mínim de 3 membres) per a l'execució, supervisió, coordinació i implementació de tots els treballs necessaris per a l'estudi:
L'equip ha d'haver combinat un mínim de 5 anys d'experiència professional en l'àrea de la medicina nuclear i/o tecnologia de radiació mèdica i un mínim de 3 anys d'experiència professional en afers reguladors.
El contracte tindrà una durada de 12 mesos.
Zenith és un programa internacional d'entrenament per estudiants en el camp de la neurociència.
Concretament, Zenith és un programa de Xarxes de Formació Innovadora (ITN) finançat pel fons Marie Skłodowska-Curie (MSCA); que tenen com a objectiu formar una nova generació d'investigadors en fase inicial i creativa, emprenedora i innovadora, capaços d'afrontar els reptes actuals i futurs i convertir el coneixement i les idees en productes i serveis amb benefici econòmic i social.
L'objectiu específic del programa és entrenar a una nova generació de neurocientífics amb enfocaments innovadors que permetin a la biologia, física i matemàtiques solucionar els misteris de la formació i funcionalitat del cervell.
El programa estarà enfocat a l'estudi neurocientífic amb peixos zebra, ja que les característiques d'aquests vertebrats permeten estudiar més fàcilment els temes d'interès.
El programa seleccionarà 15 estudiants per a entrenar-los, que estaran repartits a 13 laboratoris de països diferents (França, Alemanya, Regne Unit, Portugal, Espanya i Àustria).
Els estudiants seleccionats es beneficiaran de:
Els projectes de recerca dels estudiants seleccionats començaran el setembre del 2020, i rebran finançament durant 3 anys.
Els sol·licitants han de complir les següents condicions per tal de ser elegibles:
El programa ESPON ( European Observation Network for Territorial Development and Cohesion ) és un instrument que persegueix la cooperació territorial europea; i forma part del programa INTERREG, cofinançat amb el programa FEDER.
Aquesta licitació es publica sota el context que cal una estratègia territorial integrada entre Milà i Bolonya dirigida a les tendències econòmiques i els seus impactes.
Aquesta zona, tot i estar caracteritzada per la proximitat i les moltes semblances, també té una mancança de polítiques i estratègies comunes entre les localitats.
Aquest fet genera un gran repte per la cohesió territorial, ja que suposa que les regions presenten desenvolupaments econòmics diferents que portarà, en un futur proper, a desequilibris més importants.
Així doncs, el resultat que es vol aconseguir és una llista de recomanacions i mecanismes de suport a cadascun dels territoris objecte d'aquest projecte:
La durada del contracte és de 12 mesos.
El programa ESPON ( European Observation Network for Territorial Development and Cohesion ) és un instrument que persegueix la cooperació territorial europea; i forma part del programa INTERREG, cofinançat amb el programa FEDER.
L'objectiu de la licitació és recopilar dades territorials i generar coneixement pels actors interessats (entre elles, les autoritats portuàries) sobre les dinàmiques terrestres.
A més, el licitador haurà d'identificar els indicadors, generar eines i sistemes de suport a la presa de decisions pels responsables polítics.
D'aquesta manera s'aconseguirà ajustar un full de ruta de desenvolupament urbà-marítim sobre les polítiques d'implementació de clústers i les estratègies d'especialització intel·ligent.
Els territoris objecte de l'estudi són els següents:
La durada del contracte és de 12 mesos.
L'objectiu de la present licitació és proporcionar assistència tècnica als serveis de la Comissió Europea per al desenvolupament i divulgació de directrius tècniques orientades a donar suport tant a l'establiment i aplicació dels requisits per a les instal·lacions tècniques dels edificis com a una avaluació efectiva del seu rendiment i la corresponent documentació.
A més, també es pretén donar suport a una comprensió tècnica efectiva de les capacitats dels BACS, en particular del que es refereix a l'anàlisi comparatiu.
Les tasques del contracte consistiran en:
Poden participar totes les persones jurídiques establertes als estats membres de la UE o a altres països que tinguin tractats, així com organitzacions internacionals.
El contracte tindrà una durada de 14 mesos.
Queda obert el procediment de selecció de les persones i entitats que desenvoluparan mesures d'acompanyament per donar suport al subministrament i distribució de fruites, hortalisses i llet, dins el marc dels Programes Escolars, pel curs 2019/2020 i convocar, en règim de concurrència competitiva, els ajuts corresponents.
La finalitat de la present convocatòria finançada pel FEAGA és donar efectivitat al programa escolar en la consecució dels seus objectius:
Els criteris de participació varien en funció de quina activitat realitzin:
"Xerrades divulgatives sobre fruites i hortalisses i llet" dirigides als professors i a les famílies dels nens que participin en els Programes escolars.
Tallers en centres educatius o en explotacions agrícoles i ramaderes productores de fruites i hortalisses i llet:
Les actuacions s'han d'executar durant el curs escolar 2019/2020, des de la data de concessió fins al 15 de juny de 2020.
Data límit: 15 dies naturals a comptar des de l'endemà de la publicació d'aquesta Resolució en el DOGC núm. 7988 de data 24/10/2019
European Solidarity Corps ha obert un concurs que consisteix a descriure la vostra experiència amb European Solidarity Corps i el que enteneu per "solidaritat" en un poema.
El poema pot estar escrit en qualsevol de les 24 llengües de la UE.
Es busca que els poemes reflexin els valors i l'esperit autèntic dels.
Poden participar els joves d'entre 18 i 31 anys registrats al portal dels European Solidarity Corps i que hagin viscut una experiència de voluntariat.
Fins a 10 guanyadors mensuals rebran un kit promocional dels European Solidarity Corps i un cupó de 100 euros.
A més, el millor poema del mes serà seleccionat mitjançant els vots en línia i guanyarà un tiquet Interrail per viatjar fins a set països en un màxim d'1 mes o un cupó del mateix valor.
La present convocatòria, finançada pel programa Erasmus+, té l'objectiu de donar suport als projectes de cooperació transnacional en l'àmbit de l'educació i la formació d'adults.
Està formada per dos lots, un per l'educació i formació en general, i l'altre únicament per l'educació dels adults.
Cada proposta haurà d'adreçar un objectiu general i un específic del lot al què es volen presentar.
Poden participar les entitats legals establertes als estats membres de la UE, països d'EFTA/EEA o països candidats a la UE:
Els objectius generals d'aquest lot és promoure les bones pràctiques en l'aprenentatge inclusiu, especialment a escala local i/o desenvolupar i implementar mètodes i pràctiques innovadores per seguir promovent l'educació inclusiva i els valors comuns.
Educació pels adults: Xarxes i Partenariats pels proveïdors d'educació per adults
Els objectius generals d'aquest lot són:
L'ajut màxim per projecte serà de 400.000 euros per aquells que durin 24 mesos i 500.000 euros pels projectes que tenen una durada de 36 mesos.
El programa de tecnologies de la informació i la comunicació per a pimes manufactureres, o I4MS de les seves sigles en anglès, és una iniciativa de la Unió Europea de digitalitzar la indústria de les manufactures.
La iniciativa europea connecta pimes, startups i societats de mitjana capitalització amb els hubs europeus d'innovació digital.
A través d'experiments finançats per la UE i casos pràctics, ambdues parts treballen conjuntament per innovar amb les oportunitats digitals que la indústria 4.0 ofereix, operant en àrees com ara la fabricació additiva, la internet de les coses, robòtica, computació d'alt rendiment (HPC), CPS o tecnologies làser.
Aquesta convocatòria té l'objectiu de realitzar experiments de projectes que presentin solucions enfocades a la implementació de petites modificacions per automatitzar les pimes manufactureres.
Els experiments demostraran la validesa dels projectes per a reduir, fins a 10 vegades, l'extensió de la instal·lació i l'excés de temps i costos de tot el procés.
La convocatòria va destinada a pimes i empreses de petita capitalització manufactureres; proveïdors de solucions d'automatització; desenvolupadors de software; integradors de sistemes; manufacturers de robots mòbils, sensors i equipament; hubs d'innovació digital i altres unitats que participen en el procés d'automatització de la cadena de valor.
Els projectes seleccionats rebran, a part del finançament equity-free, suport tecnològic i tècnic de 6 Centres de Competència especialitzats en robòtica.
El programa d'acceleració al qual estaran sotmesos els candidats seleccionats està dividit en tres fases:
Els projectes s'hauran de presentar en forma de consorcis de 2 o 3 socis, un dels quals ha de ser una pime manufacturera.
Tots els socis han d'estar registrats a un país membre de la UE o als països associats d'Horizon 2020.
L'objectiu de la present licitació és realitzar estudis relacionats amb el comportament dels consumidors i ciutadans.
La finalitat d'aquest estudi és analitzar l'impacte dels diferents factors que afecten el comportament i la presa de decisions dels ciutadans.
La informació que s'extregui dels estudis ajudarà a entendre els processos de la presa de decisions dels consumidors de la UE i, per tant, proporcionar eines per futures polítiques.
Per tant, les tasques consisteixen en:
Poden participar totes les persones jurídiques que formen part de la UE o de tractats que contemplen aquesta possibilitat, així com organitzacions internacionals.
L'Agència Executiva de Ciutadans, Salut, Agricultura i Aliments (CHAFEA) espera contractar un mínim de 3 i un màxim de 6 projectes.
La durada del contracte serà de 24 mesos.
ICEX ESPAÑA EXPORTACIÓN E INVERSIONES convoca un seguit d'ajuts, cofinançats pel Fons Europeu de Desenvolupament Regional (FEDER) en el marc del Programa Operatiu Pluriregional d'Espanya, per participar en les següents fires internacionals o missions directes empresarials.
Les condicions de cada ajut s'especifiquen a la respectiva convocatòria.
L'Ajuntament de Girona ha obert el procés de licitació per la contractació de la prestació de serveis de conceptualització, creació i implantació de la marca "Girona Crea" i l'elaboració del corresponent pla de gestió, en el marc del PECT- ICC, mitjançant el procediment obert abreujat.
El pressupost base de licitació serà de 41.745 euros i s'inclou en el marc de l'actuació de Creació de Marca i Comunicació, la qual pretén impulsar l'estructuració, l'aglutinació i la comunicació del teixit d'indústries culturals i creatives a través d'una marca que identifiqui els nodes que formen part de les indústries culturals i creatives per donar-los visibilitat.
Al mateix temps, l'Ajuntament també ha iniciat la licitació per a la contractació del servei d'anàlisi de l'oferta cultural i campanya de comunicació mitjançant el procediment obert simplificat abreujat amb un pressupost base de licitació de 37.631,35 €.
El contracte té per objecte el servei d'anàlisi dels sistemes de difusió de l'oferta cultural de Girona i el seu entorn territorial, proposta de millores dels sistemes, i disseny i execució de 6 campanyes de comunicació per impulsar el consum cultural en el marc de l'actuació de Creació i captació de públics.
Les dues licitacions s'impulsen des del PECT Indústries Culturals i Creatives de Girona i el seu entorn territorial, projecte cofinançat en un 50% pel Fons Europeu de Desenvolupament Regional (FEDER) de la Unió Europea, en el marc del Programa operatiu FEDER de Catalunya 2014-2020, i en un 25% per la Diputació de Girona.
L'objectiu del projecte és afavorir un marc de visibilització, vertebració, cooperació i cohesió que impulsi el sector de les Indústries Culturals i Creatives (ICC) perquè esdevingui un dels eixos vertebradors d'especialització econòmica del territori gironí.